Coccinella

Coccinella er en slekt innen familien marihøner (Coccinellidae) i ordenen biller (Coleoptera).  Slekten omfatter arten sjuprikket marihøne, kanskje den best kjente av alle biller.

Beskrivelse 
Marihøner er små til middelsstore (1–9 mm i Norge), bredt ovale, høyt hvelvede biller med påfallende korte antenner. De fleste er glatte og mer eller mindre blanke. Mange arter er kontrastrikt farget i rødt, gult og svart. 

Marihønene viser stor variasjon i farger og mønster (tegninger). Noen arter, slik som sjuprikket marihøne (Coccinella septempunctata) er ganske konstante i utseende, mens andre kan variere mye. Mange kjennetegnes av prikker på dekkvingene. Mange vitenskapelige artsnavn består av et tallord og enten -punctata (mørke prikker på lys bakgrunn) eller -guttata (lyse prikker på mørk bakgrunn), og angir dermed antallet prikker på dekkvingene. Forskjellige arter har ulike farver og antall prikker. Det er imidlertid en myte at antallet prikker forteller hvor gammel marihøna er. De lever vanligvis kun ett år.
 

Hodet er kort og bredt med fasettøyne som gjerne er innskåret i fremkanten. Antennene er kølleformede og ganske korte, vanligvis kortere enn hodet er bredt. Brystskjoldet (pronotum) er mye bredere enn langt, ofte lyst med en mørk tegning i midten eller svart med noen lyse flekker. Dekkvingene er avrundede og hvelvede, uten tydelige punktrekker. Beina er korte og kraftige, med fire-leddete føtter der det andre leddet er ganske lite slik at de ved liten forstørrelse ser tre-leddete ut.

Larvene er ofte ganske fargerike, med en spoleformet eller noe avflatet kropp. Hvert kroppsledd bærer flere vorter med børster i spissen, og de tre beinparene er ganske lange.

Levevis 
Noen få lever av plantekost eller sopp, men de fleste er, både som larver og voksne (imago), rovdyr som fortærer bladlus, skjoldlus og andre plantesugere. De er nyttige dyr og marihøner er derfor benyttet til biologisk kontroll av skadedyr på planter. 

 
Marihøner gjennomgår en fullstendig forvandling. Det vil si at de gjennomgår en utvikling som inneholder både larvestadier og et puppestadium før voksenstadiet. Vanligvis er livssyklusen ett år.

Marihøner er enkelte år en plage i Danmark. Ved spesielt gode klekkeforhold blir de opptil 10 ganger så mange som vanlig. Matmangel og tørste på sensommeren får dem til å trekke mot kysten, og de kan opptre i hundretusenvis på utsatte steder.

Systematikk 

Systematisk inndeling med vekt på norske arter.

Marihøner er brukt som det norske navnet på gruppen Coccinellidae, men også på en delgruppe av førstnevnte, (egentlige) marihøner (Coccinellinae). Dette er i samsvar med forslag til norske navn på alle de 296 familiene og underfamiliene til de norske billene. Norske navn på arter er hentet fra Norske dyrenavn med tilhørende vitenskapelige navn. Systematikken følger Norske Insektfamilier og deres artsantall. 

 ordenen biller (Coleoptera)
 underordenen Polyphaga
 gruppen (infraorden) Cucujiformia
 overfamilien glans- og flatbiller (Cucujoidea)
 familien marihøner (Coccinellidae), Latreille, 1807
 underfamilie (egentlige) marihøner (Coccinellinae Latreille, 1807) 
 stammen Coccinellini - ca. 325 arter
 slekten Coccinella Linnaeus, 1758
 Underslekten Acoccinella Iablokoff-Knhzorian, 1979
  Coccinella barovskii Iablokoff-Khnzorian, 1970
 Underslekten Chelonitis Weise, 1879- 
 Coccinella venusta (Weise, 1879)
 Underslekten Coccinella (i snever forstand)
 Coccinella algerica Kovář, 1977
 Coccinella genistae Wollaston, 1854
 hieroglyfmarihøne, Coccinella hieroglyphica Linnaeus, 1758 - finnes i Norge
 Coccinella iranica Dobrzhanskiy, 1926
 maurmarihøne Coccinella magnifica Redtenbacher 1843 - finnes i Norge
 Coccinella magnopunctata Rybakow, 1889
 Coccinella marussii Kapur, 1973
 femprikket marihøne, Coccinella quinquepunctata Linnaeus, 1758 - finnes i Norge
 Coccinella saucerottii Mulsant, 1850
 sjuprikket marihøne, Coccinella septempunctata Linnaeus, 1758 - den vanligste arten i Norge
 Coccinella tibetina Kapur, 1963
 Coccinella transversoguttata Faldermann, 1835 
 fjellmarihøne Coccinella trifasciata Linnaeus 1758 - finnes i Norge
 Underslekten Spilota Billberg, 1820
 Coccinella alpigrada (Iablokoff-Khnzorian, 1957)
 Coccinella miranda Wollaston, 1864
 elleveprikket marihøne, Coccinella undecimpunctata Linnaeus, 1758 - finnes i Norge
 Ikke plassert til underslekt:
 Coccinella alta Brown, 1962
 †Coccinella antiqua Heyden, 1862 
 Coccinella californica Mannerheim, 1843 
 Coccinella fulgida Watson, 1954
 Coccinella johnsoni Casey, 1908
 Coccinella lama Kapur, 1963
 Coccinella luteopicta (Mulsant, 1866)
 Coccinella monticola Mulsant, 1850
 Coccinella nepalensis Iablokoff-Khnzorian, 1982
 Coccinella nigrovittata Kapur, 1963
 Coccinella novemnotata Herbst, 1793
 Coccinella prolongata Crotch, 1873
 Coccinella transversalis Fabricius, 1781

Referanser

Litteratur 
 Hansen, L.O. og Sagvoden, B.A. 2007. Notes on Norwegian Coleoptera 6. Norwegian journal of Entomology 54: 75-80.
 Ottesen, P.S. (red.) 1993 Norske Insektfamilier og deres artsantall. NINA utredning 055, 40 sider.
 Hofsvang T. 1982. Norske dyrenavn med tilhørende vitenskapelige navn. B: Insekter, edderkoppdyr og myriapoder. Fauna (35) 2
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Zahradník, J. og Chvála, M. 1991. Teknologisk forlags store bok om insekter. N.W. Damm. Om marihøner, side 306-313.
 Ødegaard, Frode, o.a. 2004. Forslag til norske navn på familier og underfamilier av biller. Insekt-Nytt 29 (1/2) Norsk Entomologisk forening. s.27

Eksterne lenker 
 
 Marihøner i Norge (Pdf-fil) fra Bioforsk
 Norsk Entomologisk forening – for deg som vil lære mer om insekter.
 Lykkehøna i hagen- artikkel fra forskning.no 16.07.14

Artikkel i Fyn Amts Avis: Sydfyn invaderet av mariehøns 

Marihøner
Biller formelt beskrevet i 1758
Dyr formelt beskrevet av Carl von Linné